**ΑΠΡΙΛΙΟΣ Γ .**

**ΜΝΗΜΗ ΤΟΥ ΟΣΙΟΥ ΠΑΤΡΟΣ ΗΜΩΝ ΙΩΣΗΦ ΤΟΥ ΥΜΝΟΓΡΑΦΟΥ**

**ΑΚΟΛΟΥΘΙΑ**

**ΕΣΠΕΡΙΝΟΣ**

Εις το· Κύριε εκέκραξα, ιστώμεν στίχους στ . και ψάλλομεν γ του Τριωδίου, και γ του Οσίου.

***Ήχος β . Ότε εκ του Ξύλου.***

Ήρας, επί ώμων τον σταυρόν, και συνεσταυρώθης τω κόσμω, και ηκολούθησας, ίχνεσι του Κτίσαντος, εκ του μη όντος το παν, Θεού λόγου ως έφησε, στοργήν την εν βίω, πάσαν τε προσπάθειαν, αποσεισάμενος· όθεν, αρεταίς διαλάμψας, πράξεσί τε θείαις προς λήξιν, αιωνίαν Πάτερ εσαββάτισας.

Σάλπιγξ, ανεδείχθης μυστική, προς πνευματικήν υμνωδίαν, πάντας προτρέπουσα, λίρα τε θεόκρουστος τας θείας φάλαγγας, ευφημούσα δοξάζουσα, απάντων Αγίων, και τα τούτων τρόπαια, τρανώς κηρύττουσα, συ γαρ εκ πηγών σωτηρίου, άβυσσον εξήντλησας λόγων, του Θεού τον οίκον καταρδεύουσα.

Ώφθης, θησαυρός των αρετών, πάντας τους εν βίω Κυρίω ευαρεστήσαντας, πόθω πυρπολούμενος αναζητών και υμνών, ιεροίς μελωδήμασι, και τούτων εν πίστει, θεία κατορθώματα συνεκμιμούμενος, ώνπερ κοινωνός χρηματίσας, των ενθέων τρόπων εδείχθης, και της απολαύσεως συμμέτοχος.

***Δόξα... Και νυν... Θεοτοκίον***

Θλίψεις και δεινών επαγωγαί, πάθη τε ποικίλα χειμάζει, την ταπεινήν μου ψυχήν, Κόρη απειρόγαμε, Μήτερ Χριστού του Θεού, κυβερνήτις μοι φάνηθι, θαλάσση του βίου, και τον επικείμενον πράϋνον κλύδωνα, όρμω γαληνώ μετανοίας, και αναψυχής οδηγούσα, τον τη θεία σκέπη σου προστρέχοντα.

***Η Σταυροθεοτοκίον.***

Ότε σε ο άνομος λαός, Σώτερ, την ζωήν των απάντων, ξύλω ανήρτησε, τότε η πανάμωμος, Αγνή και Μήτηρ σου, παρεστώσα εκραύγαζεν, ολοφυρομένη. Τέκνον μου γλυκύτατον, φως των εμών οφθαλμών, οίμοι! πως κακούργων εν μέσω, ξύλω προσπαγήναι ηνέσχου, ο την γην κρεμάσας εν, τοις ύδασιν;

**ΟΡΘΡΟΣ**

***Ο Κανών του Οσίου.***

***Ωδή α . Ήχος β . Δεύτε λαοί.***

Ασματικώς, τον υμνογράφον τιμήσωμεν, οι τα αυτού μελίρρυτα άσματα άδοντες, Ιωσήφ ως εξ ύμνων εις ύμνους αιωνίους μεταναστεύσαντα. Ως Προφητών και Αποστόλων το κήρυγμα, πάσαν την γην κατέλαμψεν, ούτως οι ύμνοι σου, των χειλών τον κόσμον, προς δόξαν του των όλων Θεού εγείρουσιν.

Εξ αγκαλών ανατεθείς Ιωσήφ τω Χριστώ, ασκητικώς εβίωσας, όθεν χαρίσμασι, σε πεπλούτικε θείοις, ελπίδι και αγάπη και πίστει ειλικρινεί.

***Θεοτοκίον.***

Σε Προφητών, πάλαι ο θείος κατάλογος, πύλην Θεού προήγγειλε και όρος άγιον, Θεοτόκε Παρθένε, των θείων Αθλοφόρων το εγκαλλώπισμα.

***Ωδή γ . Στερέωσον ημάς.***

Αγνείας ερασθείς Θεόν ικέτευσας, ορέξαι μεσίταις προσκεχρημένος, τοις αλήπταις και πατράσι σου και τετύχηκας Πάτερ, της ελπίδος σου. Αγάπης εναργούς δεικνύων γνώρισμα, και οίκο και πράξιν και την σοφίαν, τα θεόθεν δωρηθέντα σοι, ώσπερ θύρας Ιώβ τοις πάσι ήνοιξας. Βαρβάρων συσχεθείς χοροί πανόλβιε, ως πάλαι κατ’ Αίγυπτον ο γενναίος, Ιωσήφ μετά πίστεως και αγνείας το δώρον διετήρησας.

***Θεοτοκίον.***

Παράδεισος τρανός εν μέσω έχουσα, το ξύλον Παρθένε της αφθαρσίας, Ιησούν Χριστόν τον Κύριον, απεγνώσθη διο Σε μακαρίζομεν.

***Κάθισμα. Ήχος δ . Επεφάνης σήμερον.***

Ώφθης πράος ήσυχος και ταπεινόφρων, τρέμων θεία λόγια, του σου Δεσπότου και πληρών, ος εν σοι Πάτερ επέβλεψε, και προς τας άνω Μονάς κατεσκήνωσεν.

***Δόξα... Και νυν ... Θεοτοκίον. Έδωκας σημείωσιν.***

Ησαύ νέος γέγονα, πάσιν εν τρόποις Πανάχραντε, εμπαθής υπέρ άνθρωπον, μόνος ώφθην άθλιος, αρετής ενθέου, γυμνός μόνος όλος· τις ουν μη κλαύσει επ' εμέ; τις μη θρηνήσει μου την απώλειαν· διο προ τέλους κράζω σοι· Ήμαρτον Δέσποινα, σώσόν με, ώσπερ έσωσε πρότερον, ο Υιός σου τον Άσωτον.

***Η Σταυροθεοτοκίον όμοιον***

Νεκρούμενον βλέπουσα, Χριστόν η Πάναγνος Δέσποινα, και νεκρούντα τον δόλιον, ηλάλαζε κράζουσα, πικρώς τω εκ σπλάγχνων, αυτής προελθόντι, και το μακρόθυμον αυτού, αποθαυμάζουσα κατεπλήττετο, τέκνον μου ποθεινότατον μη επιλάθη της δούλης σου, μη βραδύνης Φιλάνθρωπε, το εμόν καταθύμιον.

***Ωδή δ . Εισακήκοα Κύριε.***

Διακρίσεως γνώμονα και μοναστών σε σύμμετρον κανόνα, ο Χριστός ανέδειξε Πάτερ Όσιε. Ταπεινώσεως γέφυραν, την σεαυτού υπέδειξας θεόφρον, πολιτείαν φέρουσαν προς την όντως ζωήν. Προλαβών εμακάρισε, σε ο Δεσπότης Πάτερ ως διδόντα, εν καιρώ του λόγου το σιτηρέσιον.

***Θεοτοκίον.***

Φως επέφανας Κύριε, τοις εν νυκτί και σκότει των πταισμάτων, εξ αγνής Παρθένου κυοφορούμενος.

***Ωδή ε . Ο του φωτός χορηγός.***

Ους επί γης ενδημών, Αγίους ύμνησας πιστώς Όσιε, τούτοις συνών, νυν και επακούων, των ύμνων μετ’ αυτών, αγάλλη δοξάζων απαύστως τον Κύριον. Προς την μετάνοιαν, και εξαγόρευσιν σοφέ άπαντας, έλκων σαυτώ υπέγραψας πάσαν αιτίαν προσευχάς, Θεώ αναφέρων τυχείν συγχωρήσεως.

Όλον τον βίον σου, ταις των Αγίων ασχολών πράξεσιν, ως αληθώς έμπορος εγένου, ως λίθους τιμίους και λόγους και πράξεις, αυτών εξωνούμενος.

***Θεοτοκίον.***

Ρύσαι ημάς πειρασμών, και καταιγίδος λογισμών άχραντε, πάσης οργής πάσης αμαρτίας, λοιμού τε και λιμού και της αιωνίου Παρθένε κολάσεως.

***Ωδή στ . Εν αβύσσω πταισμάτων.***

Η ποικίλη πληθύς των ασμάτων σου, ως εν στερεώματι τη Εκκλησία Χριστού αστροφανώς εκλάμπουσα, νυσταγμόν απελαύνεις ψυχόλεθρον. Η του λόγου σου έντευξις ήδιστα, τοις κατά ψυχήν αθυμούσι πανόλβιε, οίά τις σπόγγος άπασαν, αφαιρών την κατήφειαν πέφυνεν. Τοις λιμώττουσι λόγον σωτήριον, και σωματικαίς πλησθείσι κακώκεσι, της καταλλήλου Όσιε, θεραπείαις αφθόνως μετέδωκας.

***Θεοτοκίον.***

Εν οδώ με του βίου πλανώμενον, και ταις ανοδίαις συχνώς περιπίπτοντα, της αμαρτίας Δέσποινα, μετανοίας προς τρίβους οδήγησον.

***Συναξάριον.***

Τη Γ τοῦ αυτού μηνός, Μνήμη του Οσίου Ιωσήφ του Υμνογράφου

Ζώντος Θεού συ θείος υμνητής Πάτερ,

Εγώ δε σου θανόντος υμνητής νέος.

Τη αυτή ημέρα, Μνήμη του Οσίου και Ομολογητού Νικήτα, ηγουμένου της Μονής του Μηδικίου εν Μουδανίοις

Ρυσθείς βίου Νικήτας, ως στρουθός πάγης,

Πτεροίς νοητοίς ίπταται προς τον πόλον.

Τη αυτή ημέρα, Ο Άγιος Μάρτυς Ελπιδηφόρος, ξίφει τελειούται.

Ξίφους αληθής Μάρτυς Ελπιδηφόρος,

Θεόν φέρει άψευστον ευελπιστίαν.

Τη αυτή ημέρα, Μνήμη των Αγίων Μαρτύρων Δίου, Βυθονίου και Γαλύκου

Βαλών κεράμω δυσσεβής Δίου κάραν,

Ως σκεύος αυτήν συντρίβει κεραμέως.

Ο Βυθόνιος εις βυθόν βεβλημένος,

Την κλήσιν εύρεν εις προφητείαν τέλους.

Δηχθείς οδούσι Γαλυκος των θηρίων.

Θηρός νοητού τους οδόντας συντρίβει.

Τη αυτή ημέρα, ο Όσιος Ιλλυριός ο εν τω όρει του Μυρσινώνος, εν ειρήνη τελειούται.

Εκ Μυρσιώνος, Ιλλυριέ, προς πόλον,

ουχ ως ο Χριστός εξ Ελαιώνος φέρη.

Τη αυτή ημέρα, Μνήμη της Αγία παρθενομάρτυρος Αγάπης

Τη αυτή ημέρα, ο

Άγιος Νεομάρτυς Παύλος ο Ρώσος ο απελεύθερος,

ο εν Κωνσταντινουπόλει μαρτυρήσας εν έτει 1683 (αχπγ ), ξίφει τελειούται

Προς Παύλον έσχε κοινά κλήσιν και ξίφος,

Παύλος νέαθλος ούτος, ος Pώσσος πέλει.

Τη αυτή ημέρα, Μνήμη του Οσίου Νεκταρίου του Μπεζέτσκ

Τη αυτή ημέρα, Μνήμη του Οσίου Σεραφείμ της Βιρύτσας του Ρώσσυ

Τη αυτή ημέρα, η Σύναξις της Υπεραγίας Θεοτόκου του Αμαράντου Ρόδου.

***Ωδή ζ . Ρήτορες ανεδείχθησαν.***

Έσπευσας και μεθ’ ύπνον θανάτου, κεκαλυμμένους της ψυχής τους οφθαλμούς σου μη έχειν, συμμελωδείς γαρ ύμνοις τοις ψάλλουσι· ο υπέρθεος των Πατέρων, και ημών Θεός, ευλογητός ει.

Στέφανον μαρτυρίου κομίζη, ως μακαρίσας εμμελώς, χορούς Μαρτύρων απείρους και ασιγήτως Πάτερ συμωάλλεις αυτοίς· ο υπέρθεος των Πατέρων, και ημών Θεός, ευλογητός ει.

Ίαμα αμαρτίας μεγάλας, ως καταπαύον ην σοφώς εξομολόγησιν έθου, τοις μελωδούσι Πάτερ τους ύμνους σου, ο υπέρθεος των Πατέρων, και

ημών Θεός, ευλογητός ει.

**Θεοτοκίον.**

Φωτός Σου Θεοτόκε Παρθένε, καθαρωτάταις αστραπαίς, την σκοτισθείσαν ωυχήν μου, ταις πονηραίς δεινών παραβάσεσι, φωταγώγησον πύλη ούσα του φωτός, όπως υμνολογώ Σε.

***Ωδή η . Τον εν καμίνω του πυρός.***

Ώσπερ παρόδιον σκηνήν, την παρούσαν αληθώς ζωήν γινώσκων, της αφθάρτου λαβέσθαι διηγωνίσω σοφέ, εντεύθεν σεπτά ασκητήρια, πλείστα ανεδείμω, ψυχών εις σωτηρίαν.

Μετά του πράου το ευθές, και το πνεύματι πτωχόν έχων ανδρείαν, επεδείκνυσο πάσαν, ώστε μη μόνο σαυτόν, στηρίζειν δουλεύειν τω κτίσαντι, Πάτερ αλλά πάντας και τους σε καθορώντας.

Το αμνησίκακον το σον, και η χύσις της αγάπης σου τρισμάκαρ, την εικόνα παρίστου νου φιλανθρώπου Χριστού, προς Όνπερ ανενδότως έμελπες, σε υπερυψούμεν εις πάντας τους αιώνας.

***Θεοτοκίον.***

Ω μυστηρίου φοβερού, ω ακούσματος φρικτού πως η Παρθένος, απορρήτω ενώσει ομοιωθέντα ημίν, τον Λόγον τίκτει διαμένουσα, ώσπερ προ του τόκου αγνή εις τους αιώνας.

***Ωδή θ . Τον εκ Θεού Θεόν Λόγον.***

Των αρετών τας ιδέας, ως πυξίω εγγράψας, τη καθαρά ψυχή σου πρακτικώς, πάσιν Αγίοις απένειμας, καταλλήλως εκάστη, των αρετών και ύμνους ευαγώς, αξιόδεκτον φέρων εξ έργων και τον έπαινον.

Αι των Αγγέλων χορείαι, Αποστόλων ο κλήρος, η Θεοτόκος συν τω Βαπτιστή, των Προφητών ο κατάλογος, ιερέων αι τάξεις, συν ασκηταίς Μαρτύρων στρατιαί Ιωσήφ αντιμέτρης, επαίνοις σε νυν στέφουσιν.

Των λογικών σου θρεμμάτων, μνημονεύειν μη παύση, αλλ’ ώσπερ ζων προΐστασο σοφέ, ούτως ζωήν προς την άληκτον, μεταστάς μη ελλίπης, σωματικών παθών και ψυχικών, εξαιρούμενος Πάτερ, ταις προς Χριστόν δεήσεσιν.

***Θεοτοκίον.***

Υπέρ ημών δυσωπούσα, τον Υιόν Σου μη παύση, Παρθένε τον φιλάνθρωπον Θεόν, Σε γαρ ελπίδα κεκτήμεθα, και τη Ση προστασία λυτρούμεθα κινδύνων, και παθών και πταισμάτων, και νόσων οι πίστει Σε δοξάζοντες.

Η/Υ ΠΗΓΗ:

Voutsinasilias.blogspot.gr

<http://voutsinasilias.blogspot.gr/2014/03/3.html>